উইকিম্যাপিয়া
উইকিম্যাপিয়া (ইংরেজি: WikiMapia) হল একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা। একটি উইকি সিস্টেমের সাথে এটি ইন্টারেক্টিভ ওয়েব মানচিত্র সম্মিলন। এই প্রকল্পটি ২৪শে মে, ২০০৬ সালে আলেক্সান্দর কোরিয়াকাইন এবং এভজেনি সাভালিভ প্রতিষ্ঠা করেন। নিবন্ধভুক্ত এবং অনিবন্ধভুক্ত ব্যবহারকারী মিলে নভেম্বর ২০১৪ সালের হিসাবে ২৩,৮৩৩,৫৫৫ টিরও বেশি বস্তু চিহ্নিত করেছে। বর্তমানে ১,৬০০,০০০ জনের উপরে উইকিম্যাপিয়া সমাজে যোগ দিয়েছে।